b'\n_START_ARTICLE_\nDvorec Soteska\n_START_SECTION_\nZgodovina\n_START_PARAGRAPH_\nLeta 1664-1689 ga je pozidal grof Jurij \xc5\xbdiga Gallenberg. Dvor Soteska je bil po Valvasorjevem mnenju eden najlep\xc5\xa1ih v de\xc5\xbeeli Kranjski. Na nasprotnem bregu reke Krke so ru\xc5\xa1evine srednjeve\xc5\xa1kega gradu Stara Soteska. Dvor so sezidali na mestu poru\xc5\xa1enega stolpa iz 15.stoletja. 22. oktobra, leta 1943 so dvorec izropali in po\xc5\xbegali partizani. Doma\xc4\x8dini so ga uporabljali za kamnolom.\n_START_SECTION_\nLjudsko izro\xc4\x8dilo o Hudi\xc4\x8devem turnu\n_START_PARAGRAPH_\nV neposredni bli\xc5\xbeini dvorca stoji Hudi\xc4\x8dev turn O njem kro\xc5\xbei zgodba, da naj bi sote\xc5\xa1ki gra\xc5\xa1\xc4\x8dak v \xc4\x8dasu hude rev\xc5\xa1\xc4\x8dine od tle\xc4\x8danov zahteval davek, katerega mu niso mogli pla\xc4\x8devati in je v zameno od kmetov zahteval, da so mu po\xc5\xa1iljali namesto pla\xc4\x8dila svoje h\xc4\x8derke nad katerimi je izvr\xc5\xa1eval svojo spolno slo. Kmetje so kmalu to mesto prekleli in mu dali naziv Hudi\xc4\x8dev turn.'